Үкімет: Су тасқынын болжау үшін батиметриялық зерттеулерге қаражат бөлінеді
"Үкімет: Су тасқынын болжау үшін батиметриялық зерттеулерге қаражат бөлінеді" | "https://abai.kz/post/187797"
TITLE: Үкімет: Су тасқынын болжау үшін батиметриялық зерттеулерге қаражат бөлінеді
URL: https://abai.kz/post/187797
META: "Үкімет: Су тасқынын болжау үшін батиметриялық зерттеулерге қаражат бөлінеді" | "https://abai.kz/post/187797"
DATE: 13.09.2024
AUTHOR(s): Abai.kz
TOTAL WORDS: 122
TEXT: Су тасқыны кезеңіне дайындық жөніндегі Президент тапсырмаларын іске асыру шеңберінде Үкімет резервінен батиметриялық зерттеулер жүргізуге шамамен 576 млн теңге бөлінді. Тиісті қаулыға ҚР Премьер-Министрі Олжас Бектенов қол қойды. ✔️ Бөлінген қаражат Су ресурстары және ирригация министрлігіне арналған. Қаржыландырудың негізгі бөлігі жабдықтар мен техникалық жарақтарды сатып алуға, сондай-ақ зерттеулер жүргізу жөніндегі қызметтерге бағытталатын болады. Атап айтқанда, қаражатты «Қазсушар» ШЖҚ РМК «Су метрология» филиалына тікелей еліміздің солтүстік, батыс және орталық өңірлерінің су тасқыны қаупі бар учаскелеріне батиметриялық түсірілім жүргізуге бағыттау жоспарлануда. ✔️ Республикалық маңызы бар су қоймаларына батиметриялық зерттеу жүргізуді қоса алғанда, жұмыстар 2025 жылы жалғасады. Алынған деректер ҚР Цифрлық даму, инновациялар және аэроғарыш өнеркәсібі министрлігі мен «Қазақстан Ғарыш Сапары» ҰК» АҚ-ға су тасқынын болжау және модельдеу ақпараттық жүйесіне енгізу үшін берілетін болады. Abai.kz
